text: Så starter forsøg med heroin i Esbjerg 
  20 december 2010 kl. 12.56
  Nyt kapitel i dansk narkobehandling begynder i morgen tirsdag i Esbjerg med gratis lægeordineret heroin til to misbrugere. Flere på vej.   
  Blot to indleder forsøget, mens to mere begynder inden nytår.
  Center for Misbrug anslår, at omkring 30 stofmisbrugere vil kunne drage fordel af tilbuddet.  
  
  Skal stikke sig selv 
  En læge og fire medarbejdere med en sundhedsfaglig uddannelse skal på Center for Misbrug stå for forsøget.
  De visiterede misbrugere skal møde op på klinikken to gange om dagen og selv injicere sig under overværelse af personalet.
  
  Forsøg i fem kommuner 
  Glostrup, København, Odense, Århus - og altså Esbjerg er med i det 3 årige forsøg.
  Håbet er, at narkomanerne får et bedre helbred, fordi de ikke bliver stresset så meget af det hårde liv på gaden, og desuden vil de ikke blive tvunget til at begå så meget kriminalitet for at skaffe penge.
  